สวัสดีค่ะ ท้องเสีย กินยา colperminมา 1 สัปดาห์แต่ยังถ่ายเหลวอยู่ แต่เมื่อเช้าถ่ายมามีเม็ดยาออกมากับอุจจาระด้วยค่ะ เป็นไรไหมคะ
สวัสดีค่ะ amyuii,อาการท้องเสีย หากยังเป็นไม่นานเกิน 2 สัปดาห์ ถือเป็นอาการท้องเสียแบบเฉียบพลัน ซึ่งมักเกิดจากอาหารเป็นพิษ หรือ ลำไส้อักเสบแบบเฉียบพลับ สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิดการดูแลรักษา ได้แก่ การดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร พยายามเลือกทานอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก และหลีกเลี่ยงอาหารรสจัด เพราะจะยิ่งทำให้ถ่ายมากขึ้น นอกจากนี้ อาจทานคาร์บอน เพื่อช่วยการดูดซับสารพิษค่ะสำหรับยา colpermin คือ Peppermint oil มีคณสมบัติช่วยลดอาการปวดท้อง ทอ้งอืด ลดอาการคลื่นไส้ อาเจียน ซึ่งมักใช้ในโรคลำไส้แปรปรวนค่ะ แต่ไม่สามารถรักษาหรือลดอาการท้องเสียได้ ดังนั้น การทานยาดังกล่าว อาจไม่มีประโยชน์ค่ะ แนะนำควรหยุดทานไป ส่วนการที่เม็ดยาปนออกมากับอุจจาระ ไมไ่ด้ถือว่าอันตรายอะไร เพียงแต่แสดงว่ายาไม่ได้ถูกดูดซึมไปใช้ประโยชน์อะไรค่ะทั้งนี้ หากลักษณะของอุจจาระมีมูกปน หรือเป็นมูกปนเลือด หรือมีกลิ่นเหม็นรุนแรง หรือมีอาการปวดบิดท้อง หรือปวดเบ่งเวลาถ่าย หรือมีไข้ ก็น่าจะเกิดจากการติดเชื้อแบคทีเรียมากกว่าไวรัส ซึ่งแนะนำให้ไปพบแพทย์เพื่อรับยาปฏิชีวนะทานเพื่อให้หายเร็วขึ้น หรือหากยังคงถ่ายอุจจาระเหลวต่อเนื่องนานเกิน 2 สัปดาห์ก็ควรไปพบแพทย์เพื่อตรวจหาสาเหตุและรักษาค่ะ